Oskar Sundqvist 2016. aastal Pittsburgh Penguinsi mängijana
**Oskar Sundqvist** (sündinud 23. märtsl 1994 Bodenis) on Rootsi jäähokimängija, kes mängib keskründajana NHL-i klubis Minnesota Wild.

Ta alustas klubikarjääri Rootsi klubis Skellefteå AIK. Ta debüteeris Rootsi kõrgliigas hooajal 2012/13.

2012. aastal valis Pittsburgh Penguins ta NHL-i *draft* '​is 81. valikuna. Penguinsiga sõlmis ta lepingu 2014. aasta mais, kuid hooajaks 2014/15 jäi ta veel Skellefteåsse. Hooaja lõpus debüteeris ta American Hockey League'is (AHL) Pittsburgh Penguinsi tütarklubis Wilkes–Barre/Scranton Penguins. NHL-is debüteeris Sundqvist 5. veebruaril 2016 mängus Tampa Bay Lightningi vastu. Esimese värava lõi ta liigas sama aasta 2. aprillil mängus New York Islandersi vastu, kuid see jäi ta ka tema ainsaks väravaks Pittsburgh Penguinsi meeskonnas. Sundqvist osales hooajal 2015/16 lisaks kahes Stanley karikavõistluste väljalangemismängus; Stanley karika finaalis võitis Penguins San Jose Sharksi, kuid Sundqvist ei olnud piisavalt paljudes mängudes osalenud, et tema nimi oleks Stanley karikale graveeritud. Hooajal 2016/17 lõi Sundqvist Wilkes–Barre/Scranton Penguinsis mängides AHL-is 20 väravat ja andis 26 väravasöötu, kuid NHL-is ei saanud ta samal hooajal kümne mänguga kirja ühtegi resultatiivsuspunkti.

2017. aasta juunis kaubeldi Sundqvist Penguinsist St. Louis Bluesi. Hooajal 2017/18 sai ta 42 mänguga kirja vaid ühe värava ja neli väravasöötu, kuid suurem roll oli tal mängudes ajal, kui meeskond pidi mängima vähemuses. 2018. aasta juulis sõlmis Sundqvist Bluesiga uue üheaastase lepingu. 2018/19. põhihooaeg on olnud tema NHL-i karjääri seni kõige resultatiivsem (14+17). Lisaks tuli ta Bluesiga sel hooajal Stanley karika võitjaks. Väljalangemismängudes, kus ta mängis neljandas ründeliinis koos Ivan Barbašovi ja Alexander Steeniga, lõi Sunqvist neli väravat ja andis viis väravasöötu. 2019. aasta juulis pikendas ta Bluesiga lepingut nelja aasta võrra..

2022. aasta märtsis kaubeldi Sundqvist Bluesist Detroit Red Wingsi. 2023. aasta märtsis kaubeldi ta sealt Minnesota Wildi.

2014. aastal võitis Sundqvist Rootsi kuni 20-aastaste koondisega juunioride maailmameistrivõistlustel hõbemedali.

Viited
------

1. ↑  "Penguins Recall Frank Corrado and Oskar Sundqvist". *nhl.com*. National Hockey League. 21. märts 2017. Vaadatud 14. juunil 2020.
2. ↑  "Ryan Reaves traded to Penguins by Blues". *nhl.com*. National Hockey League. 23. juuni 2017. Vaadatud 23. juunil 2017.
3. ↑  Ground, Stephen (14. november 2018). "Blues' Sundqvist: An Unexpected Bright Spot". *thehockeywriters.com*. The Hockey Writers. Vaadatud 14. juunil 2020.
4. ↑  "Blues sign Oskar Sundqvist to 1-year deal". *sportsnet.ca*. Sportsnet. 6. juuli 2018. Vaadatud 14. juunil 2020.
5. ↑  "Sundqvist agrees to four-year contract with Blues". *nhl.com*. National Hockey League. 21. juuli 2019. Vaadatud 14. juunil 2020.
6. ↑  DiFilippo, Alex (21. märts 2022). "Detroit acquires Sundqvist, Walman and 2023 2nd-round pick from St. Louis". *NHL.com*. Vaadatud 21. märtsil 2022.
7. ↑  "Minnesota Wild Acquires Oskar Sundqvist from the Detroit Red Wings". *NHL.com*. 3. märts 2023. Vaadatud 3. märtsil 2023.

Välislingid
-----------

* Oskar Sundqvist NHL.com lehel
* Oskar Sundqvist hockeydb.com lehel

| * v
* r
Minnesota Wild |
| --- |
| 
**Väravavahid**: Marc-André Fleury **·** Filip Gustavsson |
| 
**Kaitsjad**: Calen Addison **·** Jonas Brodin **·** Matt Dumba **·** Alex Goligoski **·** John Klingberg **·** Jon Merrill **·** Jacob Middleton **·** Jared Spurgeon |
| 
**Ründajad**: Matthew Boldy **·** Connor Dewar **·** Brandon Duhaime **·** Joel Eriksson Ek **·** Marcus Foligno **·** Frédérick Gaudreau **·** Ryan Hartman **·** Marcus Johansson **·** Kirill Kaprizov **·** Gustav Nyquist **·** Ryan Reaves **·** Mason Shaw **·** Sam Steel **·** Oskar Sundqvist **·** Mats Zuccarello |

| * v
* r
St. Louis Blues – Stanley karika võitja 2019 |
| --- |
| 
**4** Carl Gunnarsson **·** **6** Joel Edmundson **·** **7** Patrick Maroon **·** **9** Samuel Blais **·**  **10** Brayden Schenn **·** **12** Zach Sanford **·** **15** Robby Fabbri **·** **17** Jaden Schwartz **·** **18** Robert Thomas **·** **19** Jay Bouwmeester **·** **20** Alexander Steen **·** **21** Tyler Bozak **·** **27**  Alex Pietrangelo (*C*) **·** **29** Vince Dunn **·** **34** Jake Allen **·** **41** Robert Bortuzzo **·** **42** Michael Del Zotto **·** **49** Ivan Barbašov **·** **50** Jordan Binnington **·** **55** Colton Parayko **·** **57** David Perron **·** **70** Oskar Sundqvist **·** **90** Ryan O'Reilly **·** **91** Vladimir Tarassenko |